Premieră la Universitatea din București: Școală internațională de metode de cercetare privind privind analiza corupției și a controlului corupției (CORAN)
[bookmark: _GoBack]În perioada 27-30 septembrie 2021 Centrul pentru Studii de Dezvoltare și Cooperare Internațională (IDC) al Universității din București împreună cu Institutul de Științe Sociale al Universității din Lisabona organizează o școală internațională de metode de cercetare privind analiza corupției și a controlului corupției (CORAN). 
Modulul se adresează studenților masteranzi, doctoranzi și postdoctoranzi, precum și celor interesați din mediul ONG și instituții publice relevante pentru studiul corupției.
Această școală de vară este la prima ediție internațională și în acest an se va desfășura online, exclusiv în limba engleză.
Inițiativa este un eveniment conex celei de-a 7-a ediții a conferinței internaționale interdisciplinare SCOPE: Science of Politics, organizată în perioada 20-24 septembrie 2021, de IDC împreună cu comitetul de cercetare RC33 (The Study of Political Science as a Discipline) al Asociației Internaționale de Științe Politice (IPSA/AISP). Mai multe detalii despre cea de-a 7-a ediție a conferinței internaționale interdisciplinare de cercetare politică SCOPE – Science of Politics pot fi accesate aici. 
Evenimentul va fi închis de o prelegere specială a Prof. Donatella Della Porta, Doctor Honoris Causa al Universității din București. 
Mai multe detalii despre cele două evenimente pot fi accesate pe www.scienceofpolitics.eu. 
